fa C. PLINII HIST. NAT. LIB. XXXV. 



primus invenit Corinthi, fliae opra : quae capta amore 

 juvenis, illo abeunte peregre, umbram ex facie ejus ad 

 lucernam in pariete lineis circumscripsit : quibus pater 

 ejus impressa argilla typum fecit, et cum ceteris fictili- 

 bus induratum igni proposuit : eumque servatum in 

 Nymphaeo, donec Corinthum Mummius everteret, tra- 

 dunt. Sunt qui in Samo primos omnium plasticen in- 

 venisse Rhcum et Theodorum tradant , multo ante 

 Bacchiadas Corintho pulsos. Demaratum vero ex eadem 

 urbe profugum, qui in Etruria Tarquinium Priscum re- 

 gem populi romani genuit, comitatos fictores Euchira 

 et Eugrammum : ab iis Italiae traditam plasticen. Dibu- 

 tadis inventum est, rubricam addere, aut ex rubra creta 

 fingere. Primusque personas tegularum extremis imbri- 

 cibus imposuit, quae in ter initia prostypa vocavit. Postea 

 idem ectypa fecit. Hinc et fastigia templorum orta : 

 propter hune plastae appellati. 



Quis primum ex facie , et de signis , imaginem expresserit. 



XLIV. Hominis autem imaginem gypso e facie ipsa 

 primus omnium expressit, ceraque in eam formam gypsi 

 infusa emendare instituit Lysistratus Sicyonius, frater 

 Lysippi , de quo diximus. Hic et similitudinem reddere 

 instituit : ante eum , quam pulcherrimas facere stude- 

 bant. Idem et de signis effigiem exprimere invenit. Cre- 



